മോഷണശ്രമത്തിനിടെ അന്തര്സംസ്ഥാനക്കാരന് പിടിയില് മോഷണശ്രമത്തിനിടെ ബിഹാര് സ്വദേശി പിടിയില് ചെറുതുരുത്തി: വയോധികയും മകളും താമസിക്കുന്ന വീട്ടില് മോഷണശ്രമത്തിനിടെ ബിഹാര് സ്വദേശിയെ നാട്ടുകാര് പിടികൂടി. വരവൂര് ഗ്രാമപഞ്ചായത്ത് ഓഫിസിന് സമീപം താമസിക്കുന്ന ചങ്കരത്ത് പരേതനായ സി.പി. ശങ്കരന് കുട്ടിയുടെ ഭാര്യ ദേവകി 66, അമ്മ കുഞ്ഞിക്കുട്ടിയമ്മ 100 എന്നിവര് താമസിക്കുന്ന വീട്ടില് ബുധനാഴ്ച രാത്രി മോഷ്ടിക്കാന് കയറുന്നതിനിടെയാണ് ബിഹാര് സ്വദേശി രാജേഷ് പസ്വാനെ 28 നാട്ടുകാര് പിടികൂടി പൊലീസില് ഏല്പിച്ചത്. ദേവകിയും പ്രായമായ അമ്മയും മാത്രമാണ് വീട്ടില് താമസം. മക്കള് ജോലി സ്ഥലത്താണ്. വീട്ടിലെ ബാത്ത് റൂമില്നിന്ന് ശബ്ദം കേട്ട് ശ്രദ്ധിച്ചപ്പോഴാണ് ഉള്ളില് ആരോ ഉള്ളതായി സംശയം തോന്നി. ഉടന് ഇവര് ബാത്ത് റൂം പൂട്ടുകയും തുടര്ന്ന്, വീട് പുറത്തുനിന്ന് പൂട്ടി നാട്ടുകാരനായ ഒട്ടോ ഡ്രൈവറെ ഫോണില് വിളിച്ചു. ഏകദേശം ഒരു മണിക്കൂറിന് ശേഷമാണ് പ്രദേശത്തുള്ളവര് എത്തി വാതില് തുറന്ന് മോഷ്ടാവിനെ പിടികൂടിയത്. ഉടനെ ചെറുതുരുത്തി പൊലീസില് വിവരം അറിയിക്കുകയും പൊലീസെത്തി യുവാവിനെ വൈദ്യപരിശോധനക്ക് വിധേയനാക്കി കസ്റ്റഡിയിലെടുക്കുകയും ചെയ്തു. വരവൂര് പ്രദേശത്ത് നിര്മാണ തൊഴിലാളിയായ സഹോദരന്െറ അടുത്ത് വന്നതാണെന്നാണ് യുവാവ് പൊലീസിനോട് പറഞ്ഞത്. രണ്ടുമാസം മുമ്ബാണ് രാജേഷ് കേരളത്തില് എത്തിയതെന്നാണ് പൊലീസ് പറയുന്നത്. സി.ഐ എം. അല്ത്താഫ് അലി, എസ്.ഐ ആന്റണി തോംസണ് എന്നിവര് ചേര്ന്ന് യുവാവിനെ കോടതിയില് ഹാജരാക്കി. tt cty Prethi Rajesh Paswan രാജേഷ് പസ്വാന്